Source: https://www.vinodol.sk/news/kde-skoncilo-cca-5-560-litrov-nafty-ktora-bola-udajne-cerpana-do-obecneho-auta-evidencia-jazd-neexistuje-/
Timestamp: 2019-03-25 06:53:07+00:00
Document Index: 3288479

Matched Legal Cases: ['§ 18', '§ 8', '§ 32', '§ 31', '§ 31', '§ 6', '§ 10', '§ 9', '§ 8', '§ 6', '§ 10', '§ 31', '§ 31', '§ 9']

Kde skončilo cca 5 560 litrov nafty ktorá bola údajne čerpaná do obecného auta? Evidencia jázd neexistuje! :: Vinodol - otvorene
Hlavná stránka > Kde skončilo cca 5 560 litrov nafty ktorá bola údajne čerpaná do obecného auta? Evidencia jázd neexistuje!
Celkový počet hlasov: 354
Obecná ulica 473/29, 951 06 Vinodol
Na základe ustanovenia § 18f ods. 1 písm. h) zákona č. 369/1990 Zb. o obecnom zriadení v znení neskorších predpisov a na základe uznesenia obecného zastupiteľstva vo Vinodole Uznesenie č. 145/10/13 zo 16. zasadnutia konaného dňa 15.10.2013 hlavný kontrolór obce Vinodol
Ing. Anton Zaťko
v čase od 15.1.2014 do 16.4.2014
vykonal následnú finančnú kontrolu
prevádzky motorových vozidiel Mercedes Vito a dvoch Škody Felícií. Kontrola bola vykonaná
v kontrolovanom subjekte:
Obec Vinodol,
Obecná ulica 473/29,
IČO: 00308625
Doklady a písomnosti vzťahujúce sa k predmetu následnej finančnej kontroly
K následnej finančnej kontrole boli predložené nasledovné doklady a písomnosti potrebné z pohľadu kontroly predmetu následnej finančnej kontroly kontrolovaného subjektu:
Technický preukaz motorového vozidla Mercedes-Benz Vito 110 D s ev. č. NR-934BY,
Protokoly o technickej kontrole vozidla a emisnej kontrole motorového vozidla,
Protokoly o zaradení (prevzatí) dlhodobého majetku,
Kniha analytickej evidencie za obdobie 2007 až 2013,
pokladňa a pokladničné doklady za roky 2007 až 2013 z hlavnej činnosti,
inventúrne súpisy majetku a inventarizačné zápisy z vykonaných inventarizácií.
Cieľom následnej finančnej kontroly bolo preveriť, ako sa v kontrolovanom subjekte realizuje evidencia prevádzky služobných motorových vozidiel, vykazovanie spotreby pohonných hmôt, overiť objektívny stav kontrolovaných skutočností a ich súlad so všeobecne záväznými právnymi predpismi so zameraním na dodržiavanie hospodárnosti, efektívnosti a účinnosti pri hospodárení s verejnými finančnými prostriedkami.
Uznesením obecného zastupiteľstva vo Vinodole číslo 145/10/13 zo 16. zasadnutia konaného dňa 15.10.2013 som bol obecným zastupiteľstvom požiadaný vykonať kontrolu prevádzky motorových vozidiel Mercedes Vito a dvoch Škody Felícií. Kontrolovaný subjekt nemal a ani do vyhotovenia tejto správy nemá pre organizáciu autoprevádzky služobných motorových vozidiel vydaný žiadny vnútorný predpis. Na základe predloženej dokumentácie a vyhotoveného Úradného záznamu o zapísaní údajov potrebných k rozhodnutiu o prebytočnosti a neupotrebiteľnosti majetku obce k 15.10.2013 (Príloha č. 1) boli o kontrolovaných služobných motorových vozidlách spracované nasledovné údaje:
nákladný automobil skriňový značky Mercedes-Benz Vito 110 D,
evidenčné číslo vozidla: NR-934BY,
VIN: VSA63807413006330,
dátum prvej evidencie vozidla/rok výroby: 5.5.1996/1996,
stav počítadla prejdenej vzdialenosti k 15.10.2013: 240 658 km,
lehota platnosti technickej kontroly do: 5.12.2008,
osobné motorové vozidlo značky Škoda Felícia 1,6 LX,
evidenčné číslo vozidla: NR-934EM,
VIN: TMBEGF613Y7300218,
dátum prvej evidencie vozidla/rok výroby: 18.6.2008/1995,
stav počítadla prejdenej vzdialenosti k 15.10.2013: 251 556 km,
lehota platnosti technickej kontroly do: 10.8.2011,
evidenčné číslo vozidla: NR-935EM,
VIN: TMBEGF613Y7299836,
stav počítadla prejdenej vzdialenosti k 15.10.2013: 214 748 km,
lehota platnosti technickej kontroly do: 11.8.2011.
B.1. Evidencia o prevádzke služobných motorových vozidiel
Kontrolou bolo zistené, že obec neviedla svoje účtovníctvo správne, úplne, preukázateľne a zrozumiteľne tým, že mala vo svojom majetku evidované služobné motorové vozidlá, ku ktorým nebola vedená evidencia jázd, neboli u nich schvaľované prepravné úkony, a taktiež nebola u týchto vozidiel vykazovaná a hodnotená spotreba pohonných hmôt, čím došlo k porušeniu ustanovenia § 8 ods. 1 zákona NR SR č. 431/2002 Z.z. o účtovníctve: ,,Účtovná jednotka je povinná viesť účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov“ v nadväznosti na ods. 4 citovaného paragrafu: ,,Účtovníctvo účtovnej jednotky je preukázateľné, ak všetky účtovné záznamy sú preukázateľné (§ 32) ...“.
Nakoľko kontrolovaný subjekt neviedol žiadnu evidenciu o uskutočnených jázd na služobných motorových vozidlách, nevykazoval a nehodnotil spotrebu pohonných hmôt, boli ako dostupné preukazné doklady ku kontrole predložené výdavkové pokladničné doklady evidované v pokladni s priloženými pokladničnými blokmi z elektronickej registračnej pokladni o nákupe pohonných hmôt (ďalej len ,,PHM”), Kniha analytickej evidencie, protokoly o technickej a emisnej kontrole motorového vozidla. Na základe týchto dokladov bolo zistené, že obec osobné motorové vozidlá značky Škoda Felícia 1,6 LX využívala len sporadicky, kde vyúčtované bloky z nákupu PHM neboli rozlišované pre každé vozidlo značky Škoda Felícia zvlášť. Z tohto dôvodu a z dôvodu vyššej početnosti uskutočnených nákupov PHM podľa vyhotoveného okna z Knihy analytickej evidencie triedeného podpoložkou ekonomickej klasifikácie 634001 20 (Príloha č. 2), bola kontrola vykazovanej spotreby PHM v účtovníctve zameraná na nákladný automobil skriňový značky Mercedes-Benz Vito 110 D.
B.2. Vyčíslenie nákupu PHM a rozdielov v porovnaní s údajmi uvedenými v doklade
od výrobcu motorového vozidla značky Mercedes-Benz Vito 110 D ev. č. NR-934BY
Pre potrebu zistenia prejdenej vzdialenosti tohto vozidla boli použité protokoly o technickej a emisnej kontrole motorového vozidla s dátumom kontroly 5.12.2006 (Príloha č. 3) a vyhotovený Úradný záznam o zapísaní údajov potrebných k rozhodnutiu o prebytočnosti a neupotrebiteľnosti majetku obce k 15.10.2013, ktorými bolo zároveň určené kontrolované obdobie 2007 až 2013. Kontrolou zistené a vyčíslené hodnoty o množstve nakúpených PHM v hotovosti, priemernej cene za liter a celkovej hodnote nákupu PHM za príslušný rok sú uvedené v nasledovných tabuľkách č. 1 až 7:
Tabuľka č. 1 v Sk
Zistené hodnoty v roku 2007
Číslo VPD
Počet litrov
3 070,50
Litre celkom (súčet riadkov 1 až 16):
Priemerná cena za liter:
Celková hodnota nákupu PHM za rok (súčet riadkov 1 až 16):
30 081,00
Hodnoty v EUR:
Litre celkom:
Celková hodnota nákupu PHM za rok:
Vysvetlenie: PHM - pohonné hmoty
VPD - výdavkový pokladničný doklad
Tabuľka č. 2 v Sk
Zistené hodnoty v roku 2008
Imrich Hlinka
2 001,70
Stanislav Melišek
Imrich Hlinka, ČS Vráble, 22:17 hod.
Imrich Hlinka, Nitra, 18:22 hod.
Imrich Hlinka, Nitra, 16.6., 6:05 hod.
2 600,20
2 100,50
2 841,50
Litre celkom (súčet riadkov 1 až 34):
1 782,10
Celková hodnota nákupu PHM za rok (súčet riadkov 1 až 34):
73 276,90
2 432,35
Tabuľka č. 3 v EUR
Zistené hodnoty v roku 2009
39,99/66,98
1,063/1,060
38,57/19,81
Juraj Melišek
59,18/62,80
Litre celkom (súčet riadkov 1 až 36):
2 323,10
Celková hodnota nákupu PHM za rok (súčet riadkov 1 až 36):
2 587,23
Tabuľka č. 4 v EUR
Zistené hodnoty v roku 2010
Stanislav Cifra
S. Melišek, Vráble, 20.3., 23:11 hod.
Litre celkom (súčet riadkov 1 až 26):
1 428,10
Celková hodnota nákupu PHM za rok (súčet riadkov 1 až 26):
1 599,66
Tabuľka č. 5 v EUR
Zistené hodnoty v roku 2011
S. Melišek, Šurany, 10.5., 21:24 hod.
S. Melišek, Nitra, 5.11., 21:19 hod.
Litre celkom (súčet riadkov 1 až 15):
Celková hodnota nákupu PHM za rok (súčet riadkov 1 až 15):
Tabuľka č. 6 v EUR
Zistené hodnoty v roku 2012
S. Cifra, Vráble, 8.3., 20:34 hod.
Litre celkom (súčet riadkov 1 až 12):
Celková hodnota nákupu PHM za rok (súčet riadkov 1 až 12):
1 025,57
Tabuľka č. 7 v EUR
Zistené hodnoty v roku 2013
Litre celkom (súčet riadkov 1 až 4):
Celková hodnota nákupu PHM za rok (súčet riadkov 1 až 4):
V protokole o technickej kontrole vozidla s dátumom vykonanej kontroly dňa 5.12.2006 a v protokole o emisnej kontrole motorového vozidla s dátumom vykonanej kontroly taktiež dňa 5.12.2006 je uvedený stav počítadla prejdenej vzdialenosti 216 763 km. Na základe vyhotoveného úradného záznamu o zapísaní údajov potrebných k rozhodnutiu o prebytočnosti a neupotrebiteľnosti majetku obce bol získaný a zapísaný údaj o stave počítadla prejdenej vzdialenosti k 15.10.2013 v hodnote 240 658 km. Z uvedeného vyplýva, že kontrolované služobné motorové vozidlo značky Mercedes-Benz Vito 110 D s evidenčným číslom NR-934BY prešlo za obdobie od 5.12.2006 do 15.10.2013 vzdialenosť 23 895 km.
Na základe získaných a vyčíslených hodnôt z tabuliek č. 1 až 7 boli za kontrolované obdobie 2007 až 2013 spracované celkové nasledujúce hodnoty:
Celkové hodnoty za obdobie 2007 až 2013
Kontrolované obdobie
Množstvo PHM v litroch
Ročné náklady na PHM, resp. hodnota nákupu PHM v EUR
8 004,48 litrov
9 962,52 EUR
Z týchto celkových hodnôt bola vyčíslená (9 962,52 : 8 004,48) cena za liter PHM v sume 1,245 EUR.
Spotreba paliva motorového vozidla značky Mercedes-Benz Vito 110 D ev. č. NR-934BY v litroch na 100 km uvedená v technickom preukaze (Príloha č. 4):
Pri rýchlosti 100 km/h ............................................ 8,8
Mesto ...................................................................... 10,2
Pri rýchlosti 90 km/h .............................................. 7,2
Pri rýchlosti 120 km/h ............................................ 11,0
Pri prejdenej vzdialenosti 23 895 km v mestskej prevádzke, t. j. pri spotrebe paliva 10,2 litrov na 100 km, kontrolované motorové vozidlo spotrebuje 2 437,29 litrov PHM, pričom kontrolovaný subjekt si na túto vzdialenosť uplatnil ako spotrebované množstvo 8 004,48 litrov PHM, čo znamená rozdiel 5 567,19 litrov PHM, kde toto množstvo pri cene paliva 1,245 EUR za liter predstavuje vyššie uplatnené výdavky na spotrebované PHM motorového vozidla značky Mercedes-Benz Vito 110 D ev. č. NR-934BY v sume 6 931,15 EUR, tým došlo k vyššiemu čerpaniu verejných prostriedkov, čím kontrolovaný subjekt porušil finančnú disciplínu podľa § 31 ods. 1 písm. b) zákona NR SR č. 523/2004 Z.z. o rozpočtových pravidlách verejnej správy a o zmene a doplnení niektorých zákonov vo výške 6 931,15 EUR, a zároveň tým, že kontrolovaný subjekt vyplatením neoprávnených výdavkov na spotrebované PHM v celkovej sume 6 931,15 EUR umožnil bezdôvodné obohatenie získaním finančného prospechu z verejných prostriedkov, došlo k porušeniu finančnej disciplíny podľa § 31 ods. 1 písm. g) zákona NR SR č. 523/2004 Z.z. o rozpočtových pravidlách verejnej správy a o doplnení niektorých zákonov v znení neskorších predpisov. Zároveň je potrebné uviesť, že pri spotrebovanom množstve PHM 8 004,48 litrov a spotrebe paliva 10,2 litrov na 100 km malo kontrolované vozidlo prejsť vzdialenosť 78 475 km (podľa uvedených kontrolných zistení skutočnosti prešlo 23 895 km).
Kontrolou bolo ďalej zistené, že k hotovostným výdavkovým operáciám uskutočňovaným v kontrolovanom období roku 2007 (označené V a poradovým číslom) boli priložené len doklady z elektronickej registračnej pokladne, bez vyhotovenia výdavkových pokladničných dokladov. Kontrolovaný subjekt tým, že nevyhotovoval účtovné doklady s predpísanými náležitosťami, porušil ustanovenie § 6 ods. 1, § 10 ods. 1 písm. a), b), e), f) a g) zákona NR SR č. 431/2002 Z.z. o účtovníctve.
B.3. Inventarizácia
Kontrolovaný subjekt ku koncu účtovného obdobia zostatky PHM v nádržiach vozidiel, resp. v záložných bandaskách neevidoval.
B.4. Finančná kontrola
Predbežnú finančnú kontrolu vykonávajú zamestnanci zodpovední za rozpočet, verejné obstarávanie, správu majetku alebo za iné odborné činnosti podľa charakteru finančnej operácie. Kontrolovaný subjekt vykonal predbežnú finančnú kontrolu, resp. overil pripravované finančné operácie vecne príslušným zamestnancom v týchto prípadoch len formálne, teda bez zistenia a odstránenia evidentných nedostatkov, čím nepostupoval v súlade s § 9 ods. 1 a ods. 5 zákona NR SR č. 502/2001 Z.z. o finančnej kontrole a vnútornom audite a o zmene a doplnení niektorých zákonov, kde v odseku 5 je uvedené: ,,Pri vykonávaní predbežnej finančnej kontroly sú osoby podľa odseku 2 povinné písomne oznámiť vedúcemu orgánu verejnej správy zistené závažné nedostatky, pre ktoré nemožno kontrolovanú finančnú operáciu vykonať alebo v jej príprave pokračovať.“
Následnou finančnou kontrolou prevádzky motorových vozidiel Mercedes Vito a dvoch Škody Felícií boli zistené tieto porušenia:
tým, že kontrolovaný subjekt mal vo svojom majetku evidované služobné motorové vozidlá, ku ktorým neviedol evidenciu jázd, neschvaľoval prepravné úkony, a taktiež nevykazoval a nehodnotil ich spotrebu pohonných hmôt, došlo k porušeniu ustanovenia § 8 ods. 1 zákona NR SR č. 431/2002 Z.z. o účtovníctve v nadväznosti na odsek 4 citovaného paragrafu,
tým, že kontrolovaný subjekt nevyhotovoval účtovné doklady (výdavkové pokladničné doklady) s predpísanými náležitosťami, porušil ustanovenie § 6 ods. 1, § 10 ods. 1 písm. a), b), e), f) a g) zákona NR SR č. 431/2002 Z.z. o účtovníctve,
uplatnením neoprávnených výdavkov na spotrebované PHM služobného motorového vozidla značky Mercedes-Benz Vito 110 D s ev. č. NR-934BY, ako rozdielu medzi skutočným a účtovným stavom, ktorým došlo k vyššiemu čerpaniu verejných prostriedkov, kontrolovaný subjekt porušil finančnú disciplínu podľa § 31 ods. 1 písm. b) zákona NR SR č. 523/2004 Z.z. o rozpočtových pravidlách verejnej správy a o zmene a doplnení niektorých zákonov vo výške 6 931,15 EUR, a zároveň tým, že kontrolovaný subjekt vyplatením neoprávnených výdavkov na spotrebované PHM umožnil bezdôvodné obohatenie, došlo k porušeniu finančnej disciplíny podľa § 31 ods. 1 písm. g) zákona NR SR č. 523/2004 Z.z. o rozpočtových pravidlách verejnej správy a o doplnení niektorých zákonov v znení neskorších predpisov,
vykonaním predbežnej finančnej kontroly, resp. overením pripravovanej finančnej operácie vecne príslušným zamestnancom len formálne, obec ako orgán verejnej správy nepostupovala v súlade s § 9 ods. 1 a ods. 5 zákona NR SR č. 502/2001 Z.z. o finančnej kontrole a vnútornom audite a o zmene a doplnení niektorých zákonov.
Správa o výsledku následnej finančnej kontroly č. 1/2014 bola spracovaná vo Vinodole, dňa 25.4.2014.
Ing. Anton Zaťko, hlavný kontrolór obce Vinodol ............. v.r. .............. .
S obsahom Správy o výsledku následnej finančnej kontroly č. 1/2014 bol kontrolovaný subjekt oboznámený dňa 2.5.2014 a bol dohodnutý termín podania námietok ku kontrolným zisteniam do dňa 5.5.2014.
Za kontrolovaný subjekt:
Stanislav Melišek, starosta obce Vinodol, Obecná ulica 473/29, 951 06 Vinodol ........ v.r. ......... .
Príloha č. 1: Úradný záznam o zapísaní údajov potrebných k rozhodnutiu o prebytočnosti
a neupotrebiteľnosti majetku obce k 15.10.2013, fotografie 3x
Príloha č. 2: Okno z Knihy analytickej evidencie triedeného podpoložkou 634001 20 za roky 2007 až 2013
Príloha č. 3: Protokoly o technickej a emisnej kontrole motorového vozidla s dátumom kontroly 5.12.2006
Príloha č. 4: Technický preukaz motorového vozidla značky Mercedes-Benz Vito 110 D ev. č. NR-934BY